作者：陈人杰
词牌/韵律：沁园春

paragraphs: 尽典春衣，换酒津亭，送君此行。
叹清朝有道，何曾逐客，有司议法，忍及书生。
归去来兮，噫其甚矣，见说江涛也不平。
君之友，岂都无义士，剖胆相明。
挑诗行李如冰。
正趁得越山桃李春。
把从前豪举，著些老气，不应造物，到底无情。
雁荡烟霞，凤城风雨，两地相思魂梦清。
重来否，算海波未窄，犹可骑鲸。